Београд, 4.12.2019. године

ВЛАДА РЕПУБЛИКЕ СРБИЈЕ

МИНИСТАРСТВО ДРЖАВНЕ УПРАВЕ

 И ЛОКАЛНЕ САМОУПРАВЕ

Г-дин, Бранко Ружић, министар

На седници Председништва Синдиката управе Србије одржаној 2.12.2019. године је донета Одлука да се хитно организује састанак социјалних партнера у циљу покретања Иницијативе за измену и допуну одредби Посебног колективног уговора за државне органе и Посебног колективног уговора за запослене у јединицама локалних самоуправа као и да се потписане и усаглашене одредбе Уговора примењују у 2020. години.


Очекујемо да организујете састанак са потписницима Посебних колективних уговора и Одборима за праћење примене колективних уговора, сходно члану 78. Посебног колективног уговора за јединице локалних самоуправа и члану 79. Посебног колективног уговора у државним органима како би у предвиђеном року отпочели преговоре, а Синдикат обавестите о месту и времену одржавања састанка.

